Ειρήνη (δορυφόρος)

Η Ειρήνη (αγγλικά: Eirene) ή Δίας LVII είναι ένας ανώμαλος φυσικός δορυφόρος του πλανήτη Δία. Ανακαλύφθηκε από μια ομάδα αστρονόμων του Πανεπιστημίου της Χαβάης, με επικεφαλής τον Σκοτ Σέπαρντ, το 2003. Πήρε το όνομά της, από την Ειρήνη, η οποία θεωρείται η προσωποποίηση της ειρήνης, και ήταν μία από τις κόρες του Δία και της Θέμιδος, σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2003 J 5.

Η Ειρήνη έχει διάμετρο 4 χλμ. και περιστρέφεται γύρω από τον Δία σε μέση απόσταση 23.974.000 χιλιομέτρων, σε 758,341 ημέρες, με κλίση 166 μοιρών προς την εκλειπτική και με εκκεντρότητα 0,307.

Η Ειρήνη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

Παραπομπές

Εξωτερικοί σύνδεσμοι 
 Οι δορυφόροι του Δία από τον Σκοτ Σέπαρντ 

Φυσικοί δορυφόροι Δία